Vandag se sportnuusAtletiek Span Suid-Afrika het gister in Londen aangekom vir die IAAF se wêreldkampioenskap wat Vrydag begin. Die span sluit sewe houers van nasionale rekords in. Hulle is Akani Simbine (100 m), Wayde van Niekerk (200 m en 400 m), Antonio Alkana (110 m-hekkies), Luvo Manyonga (verspring), Lebogang Shange (20 km-stap), Carina Horn (100 m) en Caster Semenya (800 m). Olimpiese Spele Los Angeles het klaarblyklik die aanbod aanvaar om die 2028- Olimpiese Spele aan te bied. Dit sal meebring dat Parys die 2024-Spele huisves. Albei stede het aanvanklik hul oë op die 2024-Spele gehad. Rugby Die bepalings vir die naweek se wedstryde is aangepas om nie te oorvleuel met die Super-eindstryd nie. Intussen het die vleuel van die Vrystaat, Ramond Rhule, aangedui dat hy voortaan sy rugby in die Westelike Provinsie gaan speel. Die Guinness PRO14-rugbytoernooi is gister bekendgestel en dit beteken dat daar nou somerrugby op plaaslike bodem gespeel gaan word. Die Toyota Cheetahs en die Southern Kings sal aan dié Noordelike Halfrond-kompetisie deelneem. Daar is spanne van Ierland, Skotland en Italië wat nou in Suid-Afrika gaan speel weens tuis- en wegwedstryde. Die 14 spanne is in twee konferensies verdeel. Elke span sal 21 wedstryde tussen September en Mei aanstaande jaar speel. Gholf Kom ons loer na die week se toernooie. Motorwedrenne Die aandag verskuif die naweek na Moto GP-aksie. Die Grand Prix van die Tsjeggiese Republiek word Sondag gejaag. Op die jongste punteleer is Marc Marquez die voorloper. Krieket Indië 322/5 (50 bb) Afghanistan 209/9 (50 bb) Indië wen met 113 lopies. Volgende bepalings: